## Uputa o obračunu i udruživanju dijela sredstava rezervi u fondove zajedničkih rezervi po godišnjem obračunu

### NN 13/1991 (21.3.1991.), Uputa o obračunu i udruživanju dijela sredstava rezervi u fondove zajedničkih rezervi po godišnjem obračunu

# SLUŽBA DRUŠTVENOG KNJIGOVODSTVA U REPUBLICI HRVATSKOJ

Na temelju člana 22. Zakona o fondovima zajedničkih rezervi ("Narodne
novine" br. 9/78,12/78,13/78,15/78 i 7/88) generalni direktor Službe
društvenog knjigovodstva u Republici Hrvatskoj u suglasnosti s republičkim
ministrom za financije donosi

## UPUTU

### o obračunu i udruživanju dijela sredstava rezervi u fondove zajedničkih rezervi po godišnjem obračunu

Obveznici udruživanja Poduzeća u društvenom vlasništvu i poduzeća u
mješovitom vlasništvu (u daljnjem tekstu: obveznici) udružuju dio sredstava
rezervi u skladu sa Zakonom o sredstvima rezervi ("Službeni list SFRJ"
br. 62/77, 41/83, 10/84, 71/84 i 83/89) i Zakonom o fondovima zajedničkih
rezervi, u fondove zajedničkih rezervi u opčini, zajednici općina i Republici.
Sastavljanje obračuna na obrascu OZR Utvrdivanje obveze udruživanja dijela
sredstava rezervi u fondove zajedničkih rezervi u općini i Republici, obavlja
se na obrascu OZR koji je sastavni dio ovih uputa. Ne postoji obveza udruživanja
u fondove zajedničkih rezervi ako obveznik iskaže gubitak po godišnjem
obračunu (konto 051- Gubitak tekuće godine, AOP oznaka 060 Bilance stanja).

Redni broj 1.

Na ovom rednom broju upisuje se stanje konta 920 - Zakonske rezerve
(bez raspoređivanja revalorizacijskih rezervi) sa stanjem na dan sastavljanja
godišnjeg obračuna, što ujedno čini i osnovicu za udruživanje u fondove.

Redni broj 2.

Na ovaj redni broj se upisuje prosječni jednomjesečni obračunati osobni
dohodak, a izračunava se zbrajanjem iznosa sa AOP oznaka 957, 958, 959,
960 i 961 iz obrasca Tromjesečni izvještaj za razdoblje za koje se sastavlja
godišnji obračun, te dobiveni iznos podijeli s brojem mjeseci poslovanja.

Redni broj 3.

Na ovaj redni broj upisuje se razlika iznosa s rednog broja 2 i rednog
broja 1, koja predstavlja svotu do koje se sredstva rezervi mogu prema
članu 15. Zakona o sredstvima rezervi udruživati. Kada je svota na ovom
rednom broju negativna ne postoji obveza udruživanja te se dalje ne popunjava
obrazac

Redni broj 4.

Na ovaj redni broj upisuje se (u skladu s članom 15. stav 1. Zakona
o sredstvima rezervi) 50% svote sa rednog broja 1.

Redni broj 5.

Na ovaj redni broj upisuje se (u skladu s članom 5. stav 1. Zakona o
fondovima zajedničkih rezervi) pod:

a) svota sa AOP oznake 363 - dio za rezerve odnosno konto 835 - Zakonske
rezerve, iz obrasca Raspored rezultata za 1990. godinu

b) svota sredstava rezervi data bespovratno za pokriće gubitaka drugih
poduzeća (prema članu 5. stav 2. Zakona o fondovima zajedničkih rezervi)
Kao dokaz o pokriću gubitaka služi dokument o izvršenoj uplati, te dokument
o raspoređivanju sredstava rezervi (stav 3. člana 23. Zakona o financijskom
poslovanju) i odluka organa upravljanja o pokriću gubitaka.

c) razlika svota (a - b)

Redni broj 6.

Na ovaj redni broj upisuju se stope po članu 6. Zakona o fondovima zajedničkih
rezervi i to: a) za republički fond 10% b) za zajednice općina i općine
stope ne mogu biti manje od 15% niti više od 30%. Ako su stope izvan ovih
okvira, Služba ih neće primijeniti jer su donijete suprotno Zakonu.

Redni broj 7.

Na ovom rednom broju utvrđuje se moguća obveza udruživanja množenjem
osnovice s rednog broja 5.

Redni broj 8.

U ovaj redni broj upisuje se svota koja je najmanja medu svotama s rednih
brojeva 3, 4 ili 7 obračuna. Upisana svota udružuje se u fondove zajedničkih
rezervi razmjerno udjelu propisane stope u ukupnoj stopi udruživanja. Udruživanje
- uplata dospjelih obveza Obveznici su dužni namiriti svoje obveze prema
fondovima zajedničkih rezervi do 31. ožujka tekuće godine za proteklu godinu.
Ako obveznik udruživanja sredstava rezervi ne uplati sredstva do navedenog
roka, služba će prenijeti dužne svote s računa obveznika u korist fondova
zajedničkih rezervi idućeg dana nakon dospijeća uplate. Uz naloge za uplatu
dijela sredstava rezervi u fondove zajedničkih rezervi, obveznici dostavljaju
Službi jedan primjerak obračuna na obrascu OZR. Na obrascu OZR kontrolor
upisuje datum primitka obračuna i oznaku kontrole te datum predaje naloga
na obradu. Na dan stupanja na snagu ovih uputa prestaju važiti Upute o
obračunu i udruživanju dijela sredstava rezervi u fondove zajedničkih rezervi
po godišnjem obračunu ("Narodne novine", br. 12/90). Ove upute
stupaju na snagu slijedećeg dana nakon objave u "Narodnim novinama"

Klasa : 400-05/91-01/07

Urbroj: 321-01/91-1

Generalni direktor

**mr. Bogomil Cota, v. r.**

Obrazac OZR

NAZIV PODUZEĆA\_\_\_\_\_\_\_\_\_\_\_\_\_\_\_\_\_\_\_\_\_\_\_

SJEDIŠTE PODUZEĆA\_\_\_\_\_\_\_\_\_\_\_\_\_\_\_\_\_\_\_\_\_

OBRAČUN udruživanja dijela sredstava rezervi u fondove zajedničkih rezervi
u dinarima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Red.br. ELEMENTI SVOTA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. konto 920 - Zakonske rezerve stanje sa 31. 12.1990. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Prosječni jednomjesečni obračunati OD za 199o. g. (AOP 957 do 961
iz Tromjesečnog izvještaja: broj mjeseci) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Dio sredstava rezervi iznad jednomjesečnog OD \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. 50% Svote sa red: broja 1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.a) dio izdvojen u sredstva rezerve AOP 363 - obrazac Raspored rezultata
b) svota sredstava rezervi data bespovratno za pokriće gubitaka (član 5.
stav 2.) c) (a - b)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Stopa za udruživanje - Republičkom fondu - Fondu zajednice općina
- Fondu općine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Dio svote za udruživanje (osnovica s red. broja 5. x stopa s rednog
broja 6.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Udružuje se najmanja svota iskazana na rednom broju: 3, 4 ili 7.
ovog obračuna Od toga za zajedničke rezerve:

- Fondu Republike

- Fondu zajednice općina

- Fondu općine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U\_\_\_\_ 199\_\_ godine Osoba odgovorna za sastavljanje obrasca:

Potpis ovlaštenih osoba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_

Uputa, NN 13/1991-376